laion/Wikipedia-Exotic huggingface dataset:
יואב עמירם

יואב עמירם (נולד בשנת 1972) הוא קצין צה"ל בדרגת תת-אלוף במילואים ששימש מפקד בסיס פלמחים של חיל האוויר הישראלי. עמירם נולד וגדל בקיבוץ גבעת ברנר. התגייס לצה"ל ב-1991 וסיים קורס טיס במגמת מסוקים. פיקד על טייסת החרב המתהפכת, טייסת מסוקי בלקהוק ועל טייסת דורסי הלילה, טייסת מסוקי יסעור. שירת במטה החיל כראש ענף בלהק האוויר וכראש ענף בלהק מבצעי אוויר. שימש ראש מחלקת בטיחות ובקרת איכות (מבק"א). באוקטובר 2018 מונה למפקד בסיס פלמחים. באוגוסט 2021 סיים את תפקידו. עמירם בעל תואר ראשון במדעי החיים ובמדעי המחשב מאוניברסיטת בר-אילן ובעל תואר שני בלימודי דיפלומטיה וביטחון מאוניברסיטת תל אביב. הוא נשוי ואב לשלושה. מדיה וקבצים בנושא יואב עמירם בוויקישיתוף יעל פוקס, ‏מפקד בסיס פלמחים: תא"ל יואב עמירם, באתר חיל האוויר הישראלי, 16 באוקטובר 2018 קובי פינקלר, מפקד חדש לבסיס חיל האוויר "פלמחים": תת-אלוף עומרי דור, באתר ערוץ 7, 1 ביולי 2021
רפי אמית

רפי אמית (אמשיקשוילי) (נולד בשנת 1979) הוא שחקן פוקר ישראלי. זכה בשני צמידים באליפות העולם בפוקר. אמית נולד וגדל בעיר חולון. כבר כשהיה בגיל התיכון נחשף לעולם ההימורים. לאחר שחרורו מצה"ל, הוא עבד בעבודות מזדמנות אך לא הצליח להשתלב. החל משנת 2002 עבר ללאס וגאס, שם שיחק פוקר בבתי קזינו באמצעות אתרי אינטרנט ובטורנירים מאורגנים. בשנת 2005 רשם אמית הישג יוקרתי, כאשר סיים במקום הראשון בטורניר בסבב אליפות העולם בפוקר, וזכה בסך של 511,835 דולר ובצמיד אליפות העולם. בשנת 2006 סיים רביעי בטורניר אומהה בסבב אליפות העולם, וזכה בסך של 143,444 דולר. בשנת 2007 זכה אמית בצמיד השני בסבב אליפות העולם, ובסך של 227,005 דולר. בכך נכנס לרשימה של ארבעה ישראלים בלבד שזכו בשני צמידים ומעלה. בשנת 2010 סיים במקום החמישי בטורניר Aussie Millions וזכה בסך של 13,386 דולר. בשנת 2016 היה שותף למשפט מתוקשר עם רשות המיסים, בסופו נקבע כי אמית נדרש לשלם על חלק מרווחיו מס בישראל כהכנסת עבודה. בשנת 2018 נדחה ערעורו בבית המשפט העליון. פירוט הזכיות באליפות העולם בפוקר: במהלך הקריירה זכה עמית בסך של 955,545 דולר מטורנירי פוקר, כשמתוכם סך של 942,159 דולר מסבב אליפות העולם. בסבב אליפות העולם, זכה ב-2 צמידים, הגיע 4 פעמים לשולחן הסופי וסיים 8 פעמים במיקומים שמקנים זכיות כספיות. מדיה וקבצים בנושא רפי אמית בוויקישיתוף רפי אמית, באתר The Hendon Mob רפי אמית, באתר Global Poker Index רפי אמית, באתר אליפות העולם בפוקר אפרת נוימן, הישראלי שהרוויח 20 מיליון שקל במשחקי פוקר - וכמה קיבלה רשות המסים?, באתר TheMarker‏, 22 ביוני 2016 אפרת נוימן, מזל או מומחיות? שחקן הפוקר רפי אמית הפסיד בעליון לרשות המסים, באתר TheMarker‏, 10 באוקטובר 2018
Anytime You Need a Friend

Anytime You Need a Friend (בעברית: בכל זמן שאתה צריך חבר) הוא סינגל של הזמרת מריה קארי. השיר נכתב והופק על ידי וולטר אפאנאסייף וקארי עצמה, עבור אלבומה השלישי Music Box. השיר יצא לאור ב-31 במאי 1994, על ידי חברת התקליטים קולומביה רקורדס, כסינגל החמישי והאחרון מהאלבום. השיר מושפע ממוזיקת פופ, R&B וגוספל בניגוד לז'אנר המרכזי של האלבום שהיה בעיקר פופ ידידותי לרדיו השיר הזה חרג מהנוסחה והיה לשיר היחיד מהאלבום שמכיל מוזיקת גוספל. מבחינה לירית קארי פונה לאדם אהוב בשיר ואומרת לו שבכל זמן שיזדקק לה היא תהיה שם בשבילו. המבקרים שיבחו את השיר בעיקר מבחינה לירית ואת התחכום של המילים. בנוסף לכך, המבקרים שיבחו גם את יכולות הווקאליות של קארי בשיר וגם את ההשפעות של מוזיקת הגוספל שחשו שהם חסרים במרבית הבתים בשיר. מלבד הביקורות החיוביות השיר זכה להצלחה בעולם, בארצות הברית ובאוסטרליה הוא הגיע למקום ה-12, בקנדה הגיע למקום ה-7, בניו זילנד הגיע למקום ה-11 ובפינלנד ובהולנד הגיע למקומות ה-1 וה-11 (בהתאמה). גם בצרפת, אירלנד ושווייץ זכה להצלחה כאשר הגיע למקומות ה-12, 16 וה-15 בהתאמה. על מנת לקדם את השיר הופיעה איתו קארי בתוכניות טלוויזיה ובסיבובי הופעות כדוגמת תוכנית האירוח המאוחרת של דייוויד לטרמן, בתוכנית הטלוויזיה הבריטית "טופ אוף דה פופס" ובתוכנית הגרמנית "?..Wetten, dass". מריה קארי הופיעה עם השיר גם בסיבוב ההופעות לקידום האלבום ובסיבוב ההופעות "Daydream World Tour". בנוסף לכך, הוא גם נכנס לאלבומי האוסף שלה: Greatest Hits ו-The Ballads. בנוסף לשיר גם יצאו מספר גרסאות רמיקס כאשר הבולטים ביניהם ה-C+C שהופק על ידי C+C Music Factory, רוברט קליולס וקארי עצמה שבפעם הראשונה הפיקה רמיקס. הקליפ של השיר בוים על ידי דניאל פדריסי, וצולם בניו יורק בקיץ 1994. הקליפ כולו צולם בשחור לבן ובפעם הראשונה מתחילת הקריירה שלה נראתה קארי בקליפ עם שיער חלק. בקליפ לשיר נראים אנשים במצוקה עוזרים זה לזה ומתיידדים זה עם זה. לשיר יצא קליפ נוסף של הרמיקס של C+C בו רואים את קארי והצוות שלה במאחורי הקלעים של צילומי הקליפ. מידע על הסינגל "Anytime You Need a Friend" באתר מיוזיק בריינז סרטון השיר "Anytime You Need a Friend" באתר יוטיוב Steffen Hung, lescharts.com - Mariah Carey - Anytime You Need A Friend, lescharts.com Jaclyn Ward - Fireball Media Group - http://www.fireballmedia.ie, The Irish Charts - All there is to know, irishcharts.ie (ארכיון) Steffen Hung, Mariah Carey - Anytime You Need A Friend - swisscharts.com, swisscharts.com MariahCareyVEVO (2009-11-15), Mariah Carey - Anytime You Need A Friend, נבדק ב-2018-10-21 www.bpi.co.uk "MTV Reality TV Shows" (באנגלית). נבדק ב-2018-10-21. Recorded Music NZ ® - We Love Music, www.recordedmusic.co.nz (באנגלית)
תל בר

תל בר, המוכר גם כתל אל אע'באריה, או תל א-נע'נע'יה, הוא תל עתיק הממוקם על קו הגבול שבין מערב עמק יזרעאל, לבין המורדות המזרחיים של רמות מנשה, מצפון למושב מדרך עוז. לפי זאב וילנאי, מקור השם "בר" הוא בכינויו הערבי של התל, "אע'באריה", כינוי שפירושו ומקורו אינם ידועים. על התל התגלו שרידי יישוב תחום בסוללת עפר, הכוללים חורבות מבני אבן, בורות מים, ומתקנים חקלאיים. סימני התיישבות נוספים נמצאו מחוץ לאזור המתוחם, על המדרונות המערביים והדרום מערביים של התל, בנוסף למערות חצובות באזור, ששימשו במקור לקבורה, והוסבו למטרות מגורים ומחסות לצאן. הממצאים הארכאולוגיים באתר כוללים חרסים ממגוון תקופות היסטוריות, החל מתקופת הברונזה ועד לתקופה העות'מאנית, כאשר חלק ניכר מהחרסים שנמצאו משתייכים לתקופה ההלניסטית בארץ ישראל. מידע על אתר תל בר, בארכיון המנדטורי באתר רשות העתיקות זאב וילנאי, "בר (א) - תל", אריאל - אנציקלופדיה לידיעת ארץ ישראל, (כרך א', עמ' 1019), עם עובד - תרבות וחינוך, 1976. תל בר באתר הסקר הארכאולוגי של ישראל של רשות העתיקות. ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
Always Be My Baby

Always Be My Baby (בעברית: תמיד תהיה המותק שלי) הוא סינגל של הזמרת מריה קארי אשר יצא ב-9 במרץ 1996 מתוך האלבום החמישי שלה, Daydream, כסינגל השלישי בארצות הברית, וכסינגל הרביעי בשאר העולם. השיר הגיע למקום הראשון במצעד הבילבורד הוט 100. השיר נכתב על ידי קארי עצמה, ג'רמיין דופרי ומנואל סיל. השיר הוא שיר מי-טמפו אשר מבחינה לירית קארי שרה לבן זוגה לשעבר שהיא תמיד תאהב אותו והוא תמיד יהיה חלק ממנה אף על פי שהם כבר לא ביחד. השיר זכה לביקורות חיוביות. השיר זכה להצלחה גדולה בעולם כאשר הגיע למקום הראשון בארצות הברית (שם נשאר שבועיים) ובקנדה, למקום ה-19 במצעד האירופאי הכללי, למקום ה-17 באוסטרליה ולמקום ה-5 בניו זילנד. בארצות הברית זה היה השיר ה-11 של קארי שהגיעה למקום הראשון ובכך היא השוותה את עצמה עם ויטני יוסטון ומדונה ובכך השלושה הפכו לנשים עם הכי הרבה שירים שהגיעו למקום הראשון במצעד. בקנדה זה היה השיר השמיני של הזמרת שהגיע למקום הראשון. הקליפ לשיר צולם באתר מחנאות בצפון ניו יורק של הקרן The Fresh Air Fund אשר מעניקה חופשות קיץ לילדים מעוטי יכולת. הקליפ צולם במחנה שקרוי על שמה של קארי עצמה כאות הוקרה על תרומה הנדיבה לילדי הקרן. בקליפ נראים שני ילדים (בן ובת) מתגנבים בלילה ומבלים יחד. מריה הופיעה עם השיר בסיבוב ההופעות לקידום האלבום בהמשך גם בסיבובי הופעות רבים אחרים שלה. בנוסף היא גם כללה אותו באלבומי האוסף שלה: #1's, Greatest Hits ,The Ballads ו-#1 to Infinity. מידע על היצירה "Always Be My Baby" באתר מיוזיק בריינז מידע על הסינגל "Always Be My Baby" באתר מיוזיק בריינז מידע על היצירה "Always Be My Baby" באתר Discogs סרטון השיר "Always Be My Baby" באתר יוטיוב "Mariah Carey Chart History". Billboard. נבדק ב-2018-10-22. אלבום האוסף - 1#'s באתר, Discogs אלבום האוסף - Number 1 to Infinity באתר, Discogs Kent, David (2006). Australian Chart Book 1993-2005. St Ives, N.S.W.: Australian Chart Book. ISBN 0-646-45889-2. Gold & Platinum, RIAA (באנגלית) Ask Billboard: Katy Perry Regains No. 1 Momentum, Billboard, ‏2014-02-17 "British single certifications – Mariah Carey – Always Be My Baby". British Phonographic Industry. Retrieved September 13, 2019. Select singles in the Format field. Select Gold in the Certification field. Type Always Be My Baby in the "Search BPI Awards" field and then press Enter. The Official New Zealand Music Chart, THE OFFICIAL NZ MUSIC CHART (באנגלית)
בית הספר למנהל עסקים לאודר

בית הספר למנהל עסקים ע"ש רון לאודר (באנגלית: Lauder Business School) היא אוניברסיטה למנהל עסקים אשר יושבת בווינה, אוסטריה. האוניברסיטה פועלת כ"אוניברסיטה למדעים יישומיים" במערכת החינוך האוסטרית. היא נוסדה בשנת 2003 בסיוע כספי של רונלד לאודר (יזם, שגריר ארצות הברית לשעבר באוסטריה, נשיא הקונגרס היהודי העולמי והיו"ר ונשיא קרן רונלד לאודר) במטרה להכשיר אנשי מקצוע ומנהיגים מובילים לתחומי העסקים והכלכלה, שיתמחו בשיווק וניהול ברמה הבינלאומית. שפת הלימוד במוסד היא אנגלית. האוניברסיטה מציעה גם השתתפות בתוכנית לימודי יהדות המספקת לסטודנטים מלגת מגורים מלאה - מלגת לאודר. האוניברסיטה עצמה היא אקדמית בלבד ואין כל השפעה של הדת על תוכנית הלימודים, אולם היא מותאמת לצורכי סטודנטים יהודים, היא לא מקיימת שיעורים בשבתות וחגים היהודיים (וגם לא בחגים הרשמיים באוסטריה) ומציעה קפיטריה כשרה. קמפוס הלימודים ממוקם במה שהיה ארמון החורף של הקיסרית מריה תרזה בתקופת הנסיכות, והועמד לרשות לאוניברסיטה על ידי ממשלת אוסטריה. הקמפוס נמצא ברובע ה-19 היוקרתי של וינה. מייסדי האוניברסיטה בחרו להקים אותה בווינה, מאחר שהעיר נחשבת מרכז עסקים עולמי וצומת המשלבת עסקים ויוזמות מאירופה וארצות הברית. כמו כן בווינה קיימת קהילה יהודית גדולה ותומכת, אשר נותנת תחושה של בית לישראלים וליהודי התפוצות המגיעים אליה. בשבתות וחגי ישראל מתאפשרת בקמפוס למעוניינים חוויה ייחודית עם דגש על ערכים יהודיים. מיקומה המרכזי של העיר מאפשר לסטודנטים מכל העולם, ובעיקר מישראל ואירופה, ללמוד ביחד. בנוסף, האוניברסיטה מאפשרת גישה נוחה למורשת העתיקה והעשירה שמציעה ווינה ופרבריה. בסביבתה נמצאים גם פארקים, מוסדות תרבות ואמנות, ועזרים ספורטיביים כגון בריכות שחייה, מגרשי כדורגל, מגרשי טניס ועוד. תואר ראשון: מנהל עסקים בינלאומי (באנגלית: International business administration). תואר שני: ניהול ומנהיגות בינלאומי (באנגלית: master in international management and leadership). בנקאות, פיננסים (באנגלית: master in strategic finance and business analytics). האוניברסיטה מציעה קורסים בשפות נוספות מלבד אנגלית, ביניהם: גרמנית, עברית, סינית, רוסית וספרדית. הסטודנטים צריכים לבחור לפחות שפה אחת על מנת לפתח יכולות בין-תרבותיות. אתר האינטרנט הרשמי של האוניברסיטה "הסיפור אודות אוניברסיטת לאודר - Lauder - לאודר". Lauder - לאודר. נבדק ב-2018-10-21.(הקישור אינו פעיל) "Study Programs - Lauder Business School". Lauder Business School (באנגלית אמריקאית). נבדק ב-2018-10-21.
בולשוי (סרט)

בולשוי (ברוסית: Большой) הוא סרט דרמה רוסי בבימויו של ואלרי טודורובסקי, המספר את סיפורה של רקדנית בלט מעיר פרובינציאלית המנסה את מזלה על בימת תיאטרון בולשוי במוסקבה. בכורת הסרט ברוסיה התקיימה ב-11 במאי 2017. הסרט שודר בטלוויזיה ב-9 במרץ 2018 על בערוץ הטלוויזיה "רוסיה-1" יוליה אולשנסקאיה היא רקדנית מוכשרת מעיירת כורים פרובינציאלית. יום אחד היא רוקדת ברחוב להנאתה ומבחין בה אמן הבלט הנודע פוטוצקי, שמשוכנע שמצפה לה עתיד מזהיר בעולם הבלט ועל במת הבלט הגדולה במדינה. אך כדי להפוך לבלרינה אמיתית עליה ללמוד בבית הספר לבלט, המנוהל על ידי גלינה בלצקאיה הקשוחה. עם הזמן היא תגלה שאין זה פשוט להיות בלרינה וכי עליה לעבור הכשרה ארוכה ומפרכת בדרך לתהילה בעולם ריקודי הבלט. אתר האינטרנט הרשמי של בולשוי בולשוי, ברשת החברתית אינסטגרם "בולשוי", במסד הנתונים הקולנועיים IMDb (באנגלית) "בולשוי", באתר Rotten Tomatoes (באנגלית) "בולשוי", באתר אידיבי "בולשוי", במסד הנתונים הקולנועיים KinoPoisk (ברוסית) "בולשוי" באתר "רוסיה-1" "בולשוי" באתר אידיבי "בולשוי" באתר "גלובוס מקס" "בולשוי" באתר עין הדג "בולשוי" באתר MAVO Productions "בולשוי" באתר תיאטרון ירושלים "בולשוי"(הקישור אינו פעיל) באתר Time Out ערך זה הוא קצרמר בנושא סרטים רוסיים. אתם מוזמנים לתרום לוויקיפדיה ולהרחיב אותו.
אמיר להבות

אמיר להבות (נולד ב-7 במאי 1975) הוא שחקן פוקר מקצועני ישראלי-אמריקאי. בעל צמיד באליפות העולם בפוקר. בשנת 2013 סיים להבות במקום השלישי באירוע המרכזי וזכה בפרס של 3.7 מיליון דולר. אמיר להבות הוא שחקן הפוקר הישראלי עם מירב זכיות, נכון ליולי 2022 הוא זכה בכ-6 מיליון דולר. להבות נולד בעיר מכבים-רעות. בגיל 16 היגר עם משפחתו לארצות הברית. בעל תואר בהנדסת אלקטרוניקה מאוניברסיטת טקסס שבאוסטין. עד שנת 2004 עבד כמהנדס בעיבוד שבבים. לאחר מכן החליט לקחת פסק זמן מעולם הטכנולוגיה, טייל בעולם והתחיל לשחק פוקר. בהמשך עזב את עבודתו כדי להשקיע בהקמת אתר מקצועי לפוקר בשם PokerWit, העבודה על האתר גרמה לו לשחק יותר, בעיקר בטורנירים אינטרנטיים והוא התחיל להרוויח מכך כסף. בהדרגה עשה אמיר הסבה מקצועית - ומהאינטרנט הוא עבר לזירה האמיתית, למשחקים החיים ופילס את דרכו לליגת הפוקר המקצוענית. בשנת 2007 זכה להבות בסכומים כספיים של אלפי דולרים במספר טורנירים קטנים. בשנת 2009 סיים במקום 229 מתוך 6,494 שחקנים באירוע המרכזי של אליפות העולם בפוקר, וזכה בסך של 32,963 דולר. בשנת 2011 לאחר שאתרי הפוקר הוצאו מחוץ לחוק בארצות הברית, להבות החל להתמקד בטורנירי פוקר מקצועיים. שיחק שלושה חודשים באירופה, ולעיתים נסע מחוץ לארצות הברית כדי להמשיך לשחק און-ליין. ב-3 במרץ 2011 סיים מקום רביעי באירוע המרכזי של סבב WPT וזכה בסך של 421,680 דולר. ב-5 ביוני 2011 רשם להבות הישג יוקרתי, כאשר סיים במקום הראשון בטורניר בסבב אליפות העולם בפוקר, וזכה בסך של 574,456 דולר ובצמיד אליפות העולם. לאחר שבשנת 2012 כמעט שלא שיחק בעקבות לידת בנו הבכור, בשנת 2013 חזר להבות להתחרות וב-3 במרץ זכה במקום הראשון בטורניר בסבב ה-WPT ב־140,050 דולר. ב-5 ביולי 2013 רשם להבות את הישגו המרשים ביותר - המקום השלישי באירוע המרכזי של אליפות העולם וזכה בפרס של 3.7 מיליון דולר. נכון ליולי 2022, להבות זכה בסך של כ-6 מיליון דולר מטורנירי פוקר, כשמתוכם כ-5 מיליון דולר בסבב אליפות העולם. בסבב אליפות העולם, זכה להבות בצמיד אחד, הגיע 4 פעמים לשולחן הסופי וסיים 20 פעמים במיקומים שמקנים זכיות כספיות. בסבב ה-WPT הגיע לשולחן הגמר פעם אחת, וסיים 7 פעמים במיקומים שמקנים זכיות כספיות. להבות נשוי לאמריקאית ואב לילד. מקפיד לדבר עברית ולקרוא לבנו ספרים בעברית. יש לו בית בווסטון, פלורידה ובסן פרנסיסקו, קליפורניה והוא מחלק את הזמן בין שניהם. מדיה וקבצים בנושא אמיר להבות בוויקישיתוף אמיר להבות, באתר The Hendon Mob אמיר להבות, באתר Global Poker Index אמיר להבות, באתר אליפות העולם בפוקר דירוג שחקנים ישראלים לפי זכיות, באתר The Hendon Mob עומר שוברט, כך כבש אמיר להבות את צמרת עולם הפוקר, באתר הארץ, 14 בנובמבר 2013 איציק תורג'מן, גם זה הישג ישראלי-אמריקני: אמיר להבות זכה במקום ה-3 באליפות העולם בפוקר (וידאו), באתר IsraeliLifeUSA, ‏5 בנובמבר 2013 יואב רוזנטל‏, פליפ פלופ: התקווה, באתר וואלה, 18 ביולי 2013
גדעון סמילנסקי

גדעון (גידי) סמילנסקי (נולד ב-2 במאי 1977) הוא צייר ישראלי. גדעון סמילנסקי נולד ברחובות בשנת 1977. בנעוריו עסק במוזיקה קלאסית. במחצית הראשונה של שנות ה-2000 למד אמנות, ואחר כך קולנוע, במדרשה לאמנות. לאחר לימודיו יצר, ביחד עם גיורא קריב, סדרה של סרטים קצרים אודות אמנים ישראלים בשם "Artist in Action". בשנת 2005 היה סמילנסקי ממקימי הגלריה השיתופית "אלפרד" בתל אביב-יפו. יצירותיו המוקדמות של סמילנסקי עשו שימוש בחומרים כגון נייר ולכה, בעזרתם יצר דימויים פואטיים של דמויות או פרחים. החל משנת 2010 הוא יוצר ציור פיגורטיבי על בד, שנעשה מתוך התבוננות במודל. 2007 "פרחים", גלריה אלפרד, תל אביב-יפו 2009 "יומן ואיש ישן", גלריה אלפרד, תל אביב-יפו 2012 "בטרם טרף", מוזיאון חיפה לאמנות, חיפה 2012 "בשקט בשקט", גלריה אלפרד, תל אביב-יפו 2014 "חדר התענוגות האחרים", מוזיאון טוקיו לאמנות (TAM), גלריית פלאזה, טוקיו, יפן 2014 "פורטרטים" Art for Thought, טוקיו, יפן 2004-1999 המחלקה לאומנות, בית הספר לאמנות - המדרשה, המכללה האקדמית בית ברל 2005-2001 המחלקה לקולנוע, בית הספר לאמנות - המדרשה, המכללה האקדמית בית ברל 2006 לימודים לתואר שני באמנות, אוניברסיטת חיפה, חיפה 2005 מלגה, המדרשה - בית הספר לאמנות, מכללת בית ברל, כפר סבא 2005-2004, מלגת קרן תרבות אמריקה-ישראל ע"ש שרת 2006 פרס הסרט הטוב, פסטיבל צ'ינה פורטה, סינמטק תל אביב, תל אביב 2008 פרס הצילום ע"ש רפי בוקאי, פסטיבל צ'ינה פורטה, סינמטק תל אביב, תל אביב 2012 מלגה, קרן יהושוע רבינוביץ' לתרבות, תל אביב אתר האינטרנט הרשמי של גדעון סמילנסקי (באנגלית) גדעון סמילנסקי באתר מרכז המידע לאמנות ישראלית
מגי ריילי

מגי ריילי (באנגלית: Maggie Reilly; נולדה ב-15 בספטמבר 1956) היא זמרת ופזמונאית סקוטית ממוצא אירי. ריילי פרצה לתודעה בעיקר בשל שיתופי הפעולה שלה עם מייק אולדפילד, שזכו להצלחה רבה. השיר "Moonlight Shadow" היה לשיתוף הפעולה המצליח ביותר שלהם. בנוסף לכך, הוציאה ריילי שלל להיטי סולו כדוגמת "Everytime We Touch", שזכה להצלחה רבה והוקלט מחדש על ידי קסקדה, והשיר "Wait". את הקריירה המוזיקלית שלה החלה מגי ריילי בשנות ה-70, כאשר הוציאה אלבום משותף עם להקת קאדו בל. לאחר מכן, בין 1980 ל-1984, זכתה להצלחה רבה עם שיתופי הפעולה שלה שיצאו ביחד עם מייק אולדפילד. בין שיריהם הידועים היו "Family Man" ,"Moonlight Shadow" ,"Foreign Affair" ו-"To France". בסמוך לכך, הוציאה את סינגל הסולו הראשון שלה, "As Tears Go By". בהמשך, הוציאה את אלבום הבכורה שלה, Echoes. מאלבום הבכורה יצאו ארבעה סינגלים. הראשון "What About Tomorrows Children", זכה להצלחה נאה, השני "Everytime We Touch", הפך ללהיט, השלישי "Wait", הצליח לשחזר את הצלחתו של הקודם והרביעי "Tears in the Rain", זכה להצלחה מתונה. בשנת 1993, הוציאה את אלבומה השני, Midnight Sun. שלוש שנים לאחר מכן, הוציאה את אלבומה השלישי, Elena ואלבום הרמיקס הראשון שלה, M.R. All the Mixes. לקראת סוף שנות ה-90 של המאה ה-20, הוציאה את אלבום האוסף הראשון שלה, The Best of Maggie Reilly, There and Back Again. מאוחר יותר בשנת 2000, יצא אלבומה הרביעי, Starcrossed. לאחר מכן, הוציאה את אלבומה החמישי, Save It for a Rainy Day, והשישי, Rowan. בשנת 2009, יצא אלבומה השביעי, Looking Back, Moving Forward. בשנת 2013, הוציאה את אלבומה השמיני, Heaven Sent. בשנת 2015, הקליטה ריילי מחדש את השיר "Everytime We Touch". בשנת 2019, הוציאה את אלבומה התשיעי, Starfields. בינואר 2022 הוציאה את אלבום חג המולד הראשון שלה, Happy Christmas. בשנת 2024 הוחלט להוציא אלבום משותף בין ריילי והמוזיקאי סטיוארט מקילופ, Elfinguard. הרכבי שלישייה: Stuart MacKillop - מקלדת אלקטרונית Mark Hornby - גיטרה וקולות רקע הרכבים אחרים: Simon Little - גיטרה בס וקולות רקע Tony Soave - תופים Stuart MacKillop - מקלדת אלקטרונית Mark Hornby - גיטרה וקולות רקע מדיה וקבצים בנושא מגי ריילי בוויקישיתוף אתר האינטרנט הרשמי של מגי ריילי (באנגלית, בגרמנית ובספרדית) מגי ריילי, ברשת החברתית פייסבוק מגי ריילי, סרטונים בערוץ היוטיוב מגי ריילי, במסד הנתונים הקולנועיים IMDb (באנגלית) מגי ריילי, באתר אפל מיוזיק (באנגלית) מגי ריילי, באתר ספוטיפיי מגי ריילי, באתר Last.fm (באנגלית) מגי ריילי, באתר AllMusic (באנגלית) מגי ריילי, באתר MusicBrainz (באנגלית) מגי ריילי, באתר דיזר מגי ריילי, באתר Discogs (באנגלית) מגי ריילי, באתר Songkick (באנגלית) מגי ריילי, באתר SecondHandSongs Official Singles Chart Top 100 | Official Charts Company, www.officialcharts.com (באנגלית) Cascada - Everytime We Touch (Official Video), נבדק ב-2018-10-21 Home - Offizielle Deutsche Charts, www.officialcharts.de (בגרמנית) Maggie Reilly | Biography & History | AllMusic, AllMusic Starfields, נבדק ב-2019-11-15 ELFINGUARD, 2024-03-03, נבדק ב-2024-05-15
ניר חבקין

יצחק ניר חבקין (נולד ב-22 באוגוסט 1959) הוא פוליטיקאי שכיהן כראש המועצה המקומית רמת ישי בשנים 1998 - 2008. בשנת 1967 עבר חבקין להתגורר ברמת ישי. הוא נבחר לתפקיד ראש המועצה בשנת 1998, לאחר שגבר על ראש המועצה זאב שורץ ברוב של 65% מהקולות. בבחירות שנערכו בשנת 2003 נבחר בשנית לאחר שקיבל 51% מקולות הבוחרים. בבחירות 2008 גבר עליו עופר בן אליעזר, בסיבוב השני. לאחר הבחירות המשיך חבקין לשמש חבר מועצה. בבחירות שנערכו בשנת 2013 בחר שלא להתמודד, ולקראת הבחירות לרשויות המקומיות ב-2018 שב והגיש את מועמדותו לראשות המועצה. חבקין נשוי ואב לשניים. הוא משמש לפרנסתו כמזכיר היישוב אחוזת ברק. עמוד הפייסבוק של ניר חבקין ילקוט הפרסומים, באתר נבו, 3 בדצמבר 1998 ילקוט הפרסומים, באתר נבו, 19 בנובמבר 2003 דרמה ברמת ישי: חבקין הלך הביתה, באתר mynet, 26 בנובמבר 2008
אודסה (סרט)

"אודסה" הוא שמו של סרט דרמה רוסי בבימויו של ואלרי טודורובסקי, בכיכובם של אירינה רוזאנובה ויבגני ציגאנוב. הסרט הוקרן בהקרנת בכורה בפסטיבל קינוטאבר 2019. בטקס פרסי נשר הזהב הרוסי ה-18, שנערך בינואר 2020, הסרט זכה בפרס נשר הזהב בקטגוריות הפסקול הטוב ביותר, עיצוב התפאורה הטוב ביותר, הצילום הטוב ביותר ושחקנית המשנה הטובה ביותר. אודסה של שנות השבעים של המאה ה-20. עיתונאי מגיע לביקור אך מוצא עצמו בעיר בסיכון שבה פשטה מגפת הכולרה. אירינה רוזאנובה (אנ') לאוניד יארמולניק (אנ') יבגני ציגאנוב קסניה רפופורט (אנ') יבגניה בריק (אנ') צילומי הסרט נערכו בטאגאנרוג ובאולפני מוספילם במוסקבה בקיץ 2018. הצילומים לא נערכו באודסה כיוון שהשחקן לאוניד יארמולניק הוכרז פרסונה נון גראטה באוקראינה, בעקבות תמיכתו בסיפוח חצי האי קרים בזמן משבר אוקראינה. הצילומים נערכו מאוגוסט ועד אוקטובר 2018 באמצעות מצלמת 35 מ"מ על מנת לשוות מראה אותנטי לתקופה וצילום של סרט ישן. "אודסה", במסד הנתונים הקולנועיים IMDb (באנגלית) "אודסה", במסד הנתונים הקולנועיים KinoPoisk (ברוסית) Валерий Тодоровский приступил к съемкам «Одессы» в Москве Макс, с первым полным метром! Люблю и горжусь! И удачи всем! Ура! 🥂🥂🥂 ВАЛЕРИЙ ТОДОРОВСКИЙ ОТПРАВИЛСЯ В «ОДЕССУ» ערך זה הוא קצרמר בנושא סרטים רוסיים. אתם מוזמנים לתרום לוויקיפדיה ולהרחיב אותו.
שמואל ורשבסקי

שמואל ורשבסקי (נולד ב-27 ביולי 1935) הוא פרסומאי, איש שיווק וסופר ישראלי. ורשבסקי נולד ב־27 ביולי 1935 למשפחה מסורתית בירושלים ונקרא על שם סבו, שמואל מרדכי ורשבסקי, ששימש עשרות שנים "מוכתר" לעדה היהודית האשכנזית בירושלים בתקופת השלטון העות'מאני. בגיל 17 זכה במקום הראשון בתחרות עיתונאים צעירים על שם עזריאל קרליבך מטעם מעריב. אחרי סיום שירותו הצבאי עבר לתל אביב כדי ללמוד תקשורת. לאחר תקופה קצרה עבר לעסוק בפרסום במשרד הפרסום "באור בע"מ". בשנת 1958 נתן לחברת הנפט הישראלית את השם "פז" לאחר התנתקותה מחברת "של" הבריטית, ולימים הגה את שמו של חטיף השוקולד "קליק". בשנת 1968 התמנה למנהל משרד הפרסום "באור בע"מ", ששמה השתנה ל"באור ורשבסקי בע"מ". בסוף שנות ה-70 פרסם את שליחת משלוח הסבון לאשת נשיא איראן, פרויקט שזכה אז לתמיכה ציבורית ונועד לקרב את היחסים בין ישראל ואיראן. ב-1979 מונה לנציגה של חברת הפרסום הבינלאומית "Grey" בישראל. מינוי זה זכה לפרסום, משום שעד אז לא הייתה שום חברת פרסום בינלאומית בישראל. לצורך זה הקים חברת פרסום משלו, "ורשבסקי-פרייליך-דובב IMC", שתשמש כנציגת החברה. ב-1980 ארגן והוביל את סדרת הפרסום לחיסכון בחשמל (מטעם חברת החשמל) "גברת צ'יבוטרו". הפרסומת הגיעה לשיאי רייטינג של מעל 90%, והיא הפרסומת הכי נצפית אי פעם בישראל.[דרוש מקור] בשנת 1983 זכה בתואר "המרצה הטוב ביותר בענף הפרסום" מטעם איגוד המפרסמים. בשנת 1990 כיהן כיו"ר העיתון "פרסום". ב־1998 ניהל את קמפיין הבחירות של אהוד אולמרט לראשות עיריית ירושלים. בשנת 1998 נקנתה חברת הפרסום שלו בידי חברת הפרסום "אדלר-חומסקי", שהפכה לחברת הפרסום "אדלר חומסקי & ורשבסקי". חברה זו הפכה עם הזמן לחברת הפרסום הגדולה בישראל. חופש הפיתוי, הוצאת "ידיעות אחרונות ספרי חמד", 1997 האלים החדשים, הוצאת ידיעות אחרונות, 2002 ללכת עם לוגו, הוצאת ידיעות ספרים, 2005 אורז החלומות, הוצאת ידיעות ספרים, 2011 לחשב ערכים מחדש, הוצאת סטימצקי, 2017 והדרך עודנה, הוצאת סטימצקי, 2021 קמפיינים של אדלר חומסקי & ורשבסקי שמואל ורשבסקי, מכה קלה בזנב הפרה, באתר TheMarker‏, 26 במאי 2014 שלי פריצקר, שמואל ורשבסקי: "הראוותנות נפסקת, הבושה חוזרת", באתר כלכליסט, 25 בספטמבר 2011 שוקי טאוסיג ואיתמר ב"ז, לכלכל את השורה, באתר העין השביעית, 1 בינואר 2007 אורנה יפת, שמואל ורשבסקי הקים חברה להעצמת מותגים, באתר ynet, 27 במאי 2003 הרצל חוקק, ריאיון עם הפרסומאי שמואל ורשבסקי מחבר הספר ללכת עם לוגו, באתר אימגו איילה צורף, ראובן אדלר ואייל חומסקי ירכשו אתחלקו של שמואל ורשבסקי במשרד הפרסום, באתר הארץ, 18 בינואר 2005 שמואל ורשבסקי, דף שער בספרייה הלאומית "(אלתר) שמואל מרדכי ורשבסקי", באנציקלופדיה לחלוצי היישוב ובוניו, כרך ג, עמ' 1517; ש. מ. ווארשאווסקי ז"ל, הארץ, 29 באוקטובר 1928, עמ' 4 נטע אחיטוב, "הייתי אומר לכם כל מה שאתם רוצים לשמוע, העיקר שתקנו", באתר הארץ, 3 באוגוסט 2022 בשנה הראשונה הם הגו את מהפכת השיווק של "200 דולר" בדיוטי פרי, באתר הארץ, 13 באוקטובר 2007